En 19-årig mand er mandag anholdt på sin bopæl i Nørresundby, efter at hans 26-årige ekskæreste har anmeldt ham for voldtægt. Ifølge Nordjyllands Politi fandt voldtægten angiveligt sted i den 26-årige kvindes lejlighed i Nørresundby klokken seks om morgenen mandag. Den 19-årige tiltvang sig ifølge anmeldelsen adgang til hendes lejlighed, hvorefter overgrebet skete. - Han vil nu blive forsøgt afhørt. Han kan jo vælge ikke at sige noget. Derefter vil man vurdere, om han skal fremstilles i grundlovsforhør tirsdag, siger vagtchef ved Nordjyllands Politi, Carsten Kjær, til Ritzau. Anholdelsen fandt sted i Nørresundby kort før middag. OPDATERET 16.07 den 19-årige er sat i Aalborg arrest. I morgen vurderes der yderligere på sagen, hvor det besluttes, om han skal fremstilles i grundlovsforhør.

Opsummering:
En 26-årig kvinde har anmeldt sin tidligere kæreste for at have voldtaget hende tidligt mandag i Nørresundby. [b]OPDATERET 16.07[/b]